Side 1 af 16

Tekst til booklet – layout cover

**Forside**



Side 2 af 16

Billedet på forsiden er malet af billedkunstner Ingrid Antoni Skadhede.

Vi vil gerne sige tak for, at Ingrid har givet os rettighederne til at bruge hendes smukke maleri som coverforside til “Smukke Lilje”.

Samtidigt vil vi også sende en stor tak til Produktionsskolen Datariet i Vejle, som har hjulpet os med design af cover og booklet.

Alle teksterne er skrevet af sygeplejerske Inge Rosenberg, som arbejdede på Sct. Maria Hospice fra 2004 til 2014. Musikken er lavet af Leif Birger Rasmussen, som har arbejdet som musikterapeut på Sct. Maria Hospice siden 2007. Teksterne er skrevet udfra meget forskellige patienthistorier og personlige oplevelser og er set med undrende, observerende og faglige øjne.

Side 3 af 16

Igennem mange år har vores arbejde på Sct. Maria Hospice inspireret os til at lave tekster og musik om det, vi oplever i hverdagen. Vores sange er blevet brugt ved forskellige arrangementer på Hospice, og mange har opfordret os til at udgive sangene, så en bredere kreds kan få glæde af dem. Med denne CD har vi fået opfyldt et stort ønske om at indspille noget af det store materiale vi efterhånden har på lager. Vi håber meget, at CDén vil sprede glæde, men også vække erindringer og give anledning til eftertanke hos de pårørende.

Vi vil gerne rette en hel særlig tak til musiker og producer Bjørn Elkjer, som fra starten fattede interesse for sangene og troede på projektet. Med sit store engagement og med sine mange forbindelser i det danske musikliv, er det lykkedes ham at skabe et helt unikt musikalsk univers, hvor mange forskellige stilarter er tilgodeset. – *”Så tak Bjørn for at du har taget sangene til dig og at det også er blevet dit projekt”.*

Vi vil også gerne sende en meget stor tak til alle jer, der har medvirket som musikere og sangere. Vi er taknemmelige over, at I har brugt noget af jeres dyrebare tid på projektet, og at I gavmildt har delt ud af jeres musikalske hjerteblod.

Inge Rosenberg & Leif B. Rasmussen

Tekster: Inge Rosenberg

Musik: Leif B. Rasmussen

Arrangementer: Bjørn Elkjer og Leif B. Rasmussen

Optaget i Sonore Studiet 2014, 2015, producer: Bjørn Elkjer, tekniker Peter Simonsen

Redigeret, mixet og masteret af Peter Simonsen og Bjørn Elkjer i Sonore Studiet juli, august 2016

Side 4 af 16

Hvordan trøster man et menneske, der står tilbage med sorg og savn.

Ord og stemninger som kunne have været i de sidste timers nærvær med den døende, kan måske lindre en smule.

Trøst

Som vind forsvinder tiden,

jeg ser blot på hvordan den går,

Og ved før eller siden

jeg livets slutning når

Kom sæt dig her og hold mig tæt,

de sidste timers glæde

Til jeg bliver´ tung og træt

Når tiden så er gået,

og uret tikker svagt og mat

Det sidste kram har fået,

og det bli´r evigt nat

Så lad mig gå min egen vej

og følg mig blot til døren,

der skilles jeg fra dig

Den dag jeg så er borte,

er sorg og savn hvad plager dig,

Men dyrk ej kun det sorte,

der er en anden vej

Find trøst i minder fra vort liv

Og sæt det i en ramme,

det bliver´ et godt motiv

Selvom du aldrig glemmer,

så gem mig indeni et sted,

hvor det dig ikke hæmmer,

hvor du får livet med

Udnyt din tid til det, du vil

Og hav mig med i hjertet

Din vilje skal der til

Tekst: Inge Rosenberg

Musik: Leif B. Rasmussen

Marianne Lewandowski : Vocal, kor, percussion

Lars Wagner : Trommer

Ida Gormsen : Bas

Perry Stenbâck : Akustisk guitar, dobro

Leif B. Rasmussen : Mundharpe

Susanne Bechmann : Fløjte

Bjørn Elkjer : Klokkespil

Side 5 af 16

At komme til Danmark fra et andet land. At møde den eneste ene og stifte familie. At blive alvorligt syg som 30 årig. At få besked om at der ikke er helbredelse. Alt dette fylder en med fortvivlelse, angst og håbløshed.

Den ubærlige smerte.

Skæbne

Solen har gemt sig bag den mørke sky,

skyggerne breder sig for mig på ny

Håbet sig trækker mer´ og mer´ i ly

Og nu er min fremtid min fortid

Tro på at livet varer mange år,

men kun en prøve på det jeg nu får

Skæbnen er uretfærdig og så hård,

og nu er min fremtid min fortid

Her hvor jeg mærker lykken i mit liv,

mister jeg også livets perspektiv,

slettes af verdensbilledets motiv,

og nu er min fremtid min fortid

Jeg lever nu, og jeg vil ikke dø,

mod mig står alle rædslerne i kø

Smerter min krop – vil sige mig adjø,

og nu er min fremtid min fortid

Jeg forbereder, at det snart er slut

Men mit pendul det svinger uafbrudt,

håb og fortvivlelse i hvert minut,

og nu er min fremtid min fortid

Tak dog for livet, som blev alt for kort,

at skulle rives væk er alt for hårdt,

lindringen kommer først når jeg går bort

Og nu er min fremtid min fortid

Tekst: Inge Rosenberg

Musik: Leif B. Rasmussen

Tommy Rasmussen : Vocal

Marianne Lewandowskki : Kor

Lars Wagner : Trommer

Ida Gormsen : Bas

Perry Stenbäck : Guitar, dobro

Bjørn Elkjer : Hammondorgel, klaver

Leif B. Rasmussen : Mundharpe

Side 6 af 16

En forårsaften eller en forårsmorgen. De lyserøde kirsebærtræer er sprunget ud. Luften er lun og solsorten sidder i toppen af et træ og synger sin sang, som også kan høres på hospice.

Solsorten

Du lille solsort, humorist

I dagens første timer

Du sidder højt i træets kvist,

og synger så det rimer.

Du triller og gir godt humør,

man ud af sengen springer,

du giver morg’nen lidt kulør

Og lyst til dagen bringer.

Du synger al din livslyst ud,

så langt man kan dig høre

Du kommer med det glade bud

At sommerlys sig røre

Din dag bliver ofte travl og lang,

for føden den skal hentes

Til dig og magen gang på gang,

når små der så kan ventes

Og inden mørket falder ned,

du gavmildt åbner næbbet

Og synger lidt om aftenfred

Og glemmer ganske slæbet.

Til slut du finder dig et tag,

som fløjtenist du troner

Og smitter med dit velbehag

Og dine smukke toner.

Tekst: Inge Rosenberg

Musik: Leif B. Rasmussen

Marianne Lewandowski : Vocal, percussion

Lars Wagner : Trommer

Torben Bjørnskov : Kontrabas

Perry Stenbäck : Akustisk. guitar

Susanne Bechmann : Fløjte

Jesper Riis : Flygelhorn

Side 7 af 16

Man kan fortrænge sine symptomer og tro på, at det ikke er noget alvorligt og derfor ikke gå til læge. Men når ens venner først kan se, at det er alvorligt, så er kroppen så medtaget, at der ikke er behandlingsmuligheder.

Patientens reaktion blev kontant og uden behov for medynk og tristhed men med et ønske om faglig omsorg.

Spabadet blev en stjernestund for patienten.

Respekt

Vær nu ikke mere trist,

sådan skal det være,

for jeg ved der er en frist,

og det må vi lære

Giv mig glæde, giv mig tid

Håber på at være til,

respekter min grænse,

lad mig gøre, hvad jeg vil

Timer så intense

Giv mig frihed, giv mig ro

Spar mig for al kunstighed,

mød mig i min verden,

Alle venners kærlighed

Har bestemt min færden

Giv mig luft og giv mig mod

Når jeg ikke kan bli´ ved,

selvrespekten falder

Og måske min venlighed,

når på hjælp jeg kalder

Giv mig hjælp og giv mig mod

Alt det som jeg kunne før,

svigter kroppens evne

Jeg må modta´, hvis jeg tør,

hvis jeg tør nævne

Giv mig ordet, giv mig dit

Når vi mødes har jeg krav,

ønsker på dig hviler

Lægges i det døde hav

Mens jeg til dig smiler

Giv mig lov og giv mig fri

Når jeg ikke mere kan,

vær blot ved min side,

jeg er nu en stille mand

Fra jer må jeg glide

Giv mig tanker, giv mig trøst

Tekst: Inge Rosenberg

Musik: Leif B. Rasmussen

Leif B. Rasmussen : Vokal

Lars Wagner : Trommer

Ida Gormsen : Bas

Perry Stenbäck : Guitar

Bjørn Elkjer : Klaver, harmonika

Side 8 af 16

Vi kender en rigtig velgører.

En ældre dame der igennem mange år har betænkt os hver måned med nye potteplanter til stuerne, og ikke mindst nogle gange med større pengebeløb til blandt andet fladskærme.

Som tak får hun denne sang.

Blomsterpige

Blomster spreder farve, duft

Fra naturens have

Giver vores hus lidt duft

Os en værdsat gave

Lindrer øjets trætte blik,

mildner smertens skarpe stik,

når man er dens slave

Blomsternes mangfoldighed

Hoveder højt at bære

Sendes til os med besked,

at vi blot skal være

Ikke kende givers navn,

håbet om at gøre gavn

Skabe atmosfære

Blomsterpige, hvem du er

Med så gode tanker

Farver vore stuer her,

rummets hjerte banker

Forårs gult, så sart og sprød

Efterårets dybe glød,

øjets blikke blanker

Tak for gaverne, vi får,

tak, vor blomsterpige

Mange tanker til dig går,

imens glæden stige

Dele ud af det man har,

ikke kræve at få svar,

kvinde uden lige

Tekst: Inge Rosenberg

Musik: Leif B. Rasmussen

Marianne Lewandowsski : Vocal og kor

Lars Wagner : Trommer

Ida Gormsen : Bas

Perry Stenbäck : Guitar, mandolin

Bjørn Elkjer : Klaver, spinet

Side 9 af 16

Hvorfor lige mig? Hvad har jeg gjort? Hvad har jeg forsømt?At komme overens, at forliges med at man skal dø, at have smerter, at være afhængig, er svært. At se på at ens nærmeste skal leve videre, kan få følelserne rettet imod dem, man holder allermest af

Vrede

Hvorfor skal det ramme

Hvorfor, og hvorfor nu?

Jeg mærker livet stramme

Min fremtid slået itu

Det her har ingen mening,

jeg raser, jeg er vred

En sygdom i forgrening

En smerte som bli’r ved.

Hvor er du så afsender,

der fik mig helt i sort

På dig min vrede tænder,

hvad har jeg da mon gjort?

Ku´ jeg blot gi´ tilbage,

for jeg må rase ud,

min vrede er en plage

Og hvem skal stå for skud?

De nærmeste jeg piner,

og de har ingen skyld,

jeg ser de triste miner,

forstærker smertens byld

Med tårer som en sprinkler

Og ord som våbenkast

De rammer alle vinkler

Så hårdt og arrigt, hvast

Hvornår mon man bestemte

Min skæbne sådan her

Og mon man bare glemte,

hvor meget jeg er værd

Mon Gud du har udpeget

Mig til at skulle dø?

Jeg vil så vredt og meget

Gi´ dig verbale klø

Min håbløshed den rammer,

min verden skrumper ind,

men vreden ikke lammer,

udfordrer blot mit sind

Så giv mig liv tilbage

Og gør mig rask igen!

Giv mig flere dage,

jeg holder vreden hen

Tekst: Inge Rosenberg

Musik: Leif B. Rasmussen

Tommy Rasmussen : Vocal

Lars Wagner : Trommer

Ida Gormsen : Bas

Perry Stenbäck : Akk. guitar

Bjørn Elkjer : Hammondorgel, klaver

Søren Friis : Cello

Side 10 af 16

I forbindelse med en alvorlig, dødelig sygdom kan man blive helt hjælpeløs og afhængig af andre mennesker. Det er en gave at møde sådant et menneske, der trods modgang i livet fortsat formår at finde de lyse sider i hverdagen.

Taknemlighed

Jeg ligger her og venter blot og kikker op i luften

Jeg drømmer mig ud til havets og ud til havens duften

Jeg tænker på min tid og det, der er blevet mig givet

Jeg tænker på det, som jeg har fået ud af livet

Fortryder ikke, jeg har haft grunde,

jeg gjorde jo bare det, jeg allerbedst kunne

En dag, hvor ufred og tristhed er til stede

Opvejes af de dage, der også er fyldt med glæde

*Taknemlighed for alle blide hænder*

*Båret af dem, jeg er tryg ved og jeg kender*

*Med øjne som ser mig dybt inde*

*Og ikke som den svage, men en kærlig mor og kvinde*

Jeg tænker på, om der mon så kommer en dag i morgen

Jeg mærker det kun svagt, og jeg fyldes ikke af sorgen,

for der er et himmerige, som ved min død jeg finder,

hvor solen altid ser på mig og alle andre skinner

For jer tilbage min bekymring gælder

Det er jeres liv og fremtid der for mig tæller

Jeg vil fast tage imod det, der bliver det svære

Jeg bøjer ikke af, jeg lever, i dag vil jeg være

*Taknemlighed for alle..*

Tekst: Inge Rosenberg

Musik: Leif B. Rasmussen

Marianne Lewandoesski : Vocal, kor

Lars Wagner : Trommer

Ida Gormsen : Bas

Perry Stenbäck : Akustisk guitar

Bjørn Elkjer : Klaver

Susanne Bechmann : Fløjte

Søren Friis : Cello

Side 11 af 16

At sidde ved en sygeseng hos en sovende patient, at være til stede med musik, eller bare at være, kan få tankerne til at flyve. Med det kendskab vi har til patienten, dannes der billeder hos os ud fra den stemning, der er i rummet.

Drømmeland

Har du et drømmeland i dit indre,

hvor er du i dine drømme

Er der steder du har set

Ser du mennesker du kender?

Jeg sidder her og tænker på dit liv imens du sover.

Er du i barndomstid ved at lege

I en verden fuld af frihed

Plukker du af livets frugt

Henter solen ned til dit sted?

Jeg sidder her og tænker på dit liv, imens du sover.

Vil du mon flyve væk fra din byrde

Flygte bort fra nuets tanke

Ta’r du hen til livets port

Hvor du tøver med at banke.

Jeg sidder her og tænker på dit liv imens du sover.

Er der et øjeblik, hvor du smiler

Varmt og let i sansers stue

Er der tungt, hvor du ta’r hen

Flyv tilbage, fredens due.

Jeg sidder her og tænker på dit liv imens du sover.

Tekst: Inge Rosenberg

Musik: Leif B. Rasmussen

Martin Knudsen : Vocal

Kim Sjøgren : Violin

Ida Gormsen : Bas

Perry Stenbäck : Guitar, weissenborn

Side 12 af 16

Når man bruger tid på vej til sit arbejde, kan man opleve naturen på tæt hold en tidlig forårsmorgen, hvor det er blevet lyst og dyrelivet er vågnet op efter vinterens mørke.

Forårssang

På vejen til Vejle med lyset i siden

En stribe mod øst bliver gradvist til mer’

Der samler jeg hjernen, fremkalder min viden

Imens at jeg ser, hvad der udenfor sker.

En ræv er på vej hjem til hulen med unger

I mørket har den været ude på rov

Den har fået natteluft i sine lunger,

mens mange af os bare lå der og sov

Og morgenens lyde begynder så stille,

den første er solsorten, der går amok,

så istemmer lærken, den lystige lille,

og den bliver ved, kan slet ikke få nok.

En ko står ved hegnet og gumler så stille

Med krøller så fine i sit pandehår,

Den kigger på harer, der bokser og tumler

For så’n er det altid, når det bliver vår.

Fasankokken troner og holder et øje

Med fruerne, som vejen nu skal passér’

De kender ej faren ved asfaltens fløje,

ta’r syvmileskridt, holder på deres fjer.

To krager på marken de hakker hinanden

Det er om en dame de to skændes vist

En skade som tilskuer rynker på panden

Og ærgrer sig ved kun at være statist.

Mens rådyr i flok smager på alt det grønne

Er en for dem alle opmærksom på vagt,

Ved særlige lyde straks stedet de rømme

Men kommer igen for på mer’ at få smagt.

Ved vejs ende ænderne vralter lidt tunge

Besøger bassinet med guldfisk på lur

Og duerne har allerede en unge,

Desværre, nu slutter min dejlige tur.

Tekst: Inge Rosenberg

Musik: Leif B. Rasmussen

Bjarke Rasmussen : Vocal

Marianne Lewandowski : Kor, percussion

Lars Wagner : Trommer

Ida Gormsen : Bas

Perry Stenbäck : Weissenborn, akustisk guitar, mandolin

Kim Sjøgren : Violin

Side 13 af 16

Kærlighedens og afskedens blomst.

Smukke lilje

Smukke lilje, jeg kan se, du langsomt mister no’et af saften,

du har brugt den på så rank at kunne være

Du har levet stolt, og du har været kraften,

nu vil jeg altid på dig bære

Som et minde om den gode tid, hvor du var selve freden,

gav mig roen med dit stille hvide klæde,

og en styrke voksed` ind i kærligheden,

ved tanken om dig må jeg græde

Smukke lilje, hvor vil du nu kunne finde evig hvile,

vil du give mig et tegn, så vi kan mødes

I min hånd der vil du få mig til at smile

Imens mit indre skal forbløde

Tekst: Inge Rosenberg

Musik: Leif B. Rasmussen

Martin Knudsen : Vocal

Bjørn Elkjer : Klaver

Kim Sjøgren : Violin

Søren Friis : Cello

Susanne Bechmann : Fløjte

Side 14 af 16

Man kan møde et menneske, der forlader livet i troen på noget stort og godt. Et menneske som har forberedt sine nærmeste på afskeden og ikke ønsker at opleve mere ondt. Det har givet familien mod til at finde fodfæste.

Mod

Kære menneske, hvor vil du nu tage hen

Når du rejser af sted fra mig

Vil du komme og se til mig en gang igen

Når du følger dit hjertes vej.

Jeg ønsker vi kunne, af oplagte grunde,

ses en tid og så gøre vor dans helt forbi

Til den dejligste symfoni.

Du var forberedt, vidste hvad der skulle ske,

prøvede at få alle med,

tapperhed trods den smerte, der siden hen ble’

Og som i vore hjerter sved.

Hvor kunne du smile, når livet stumt siler

og du sagde farvel med et kys og et vink,

men i øjet var intet blink.

Ladt tilbage med alle de ting du forlod

Står jeg her på en lang, lang vej

Jeg må prøve at finde no’et af det mod

Som du nåede at vise mig.

Du var min den kære og sku´altid være

Vi fik oplevet at finde sammen vi to

Før du endelig gik til ro.

Kan det passe, man rives totalt råt itu

Og kan ikke få mening med,

at det netop sku’ ramme os to, og at du

Tog af sted med min kærlighed.

Du er himlens stjerne, et lys i det fjerne.

Hvis du stadig vil vise mig, hvor jeg skal gå,

er der noget at håbe på.

Tekst: Inge Rosenberg

Musik: Leif B. Rasmussen

Marianne Lewandowski : Vocal

Lars Wagner : Trommer

Ida Gormsen : Bas

Bjørn Elkjer : Klaver

Kim Sjøgren : Violin

Susanne Bechmann : Fløjte

Søren Friis : Cello

Side 15 af 16

Da Sct. Maria Hospice flytter til sin nuværende adresse, siger vi farvel til bylivet i Vejle og goddag til Bredballe og den natur og ro, der hersker her.

Bredballe Blues

Der er liv i hele byen,

torvet summer dag og nat,

der er langt op til skyen

og til skovens træer og krat

Mennesker med travle fødder

Skynder sig at gå i stå

Der er nogle der slår rødder

Og kan ikke læng´re gå

*Det er fedt det liv derinde*

*Hver en bygning, hvert et hus*

*Lad os sammen blot forsvinde,*

*synge en bredballe blues*

Nemt at få en cafe latte

Og en fad, et lille shot,

så er livet til at fatte,

når det hele føles godt

Vinduesruderne de spejler

Kalder på at komme ind

Lyst og trangen i os stejler,

jakken af det røde skind

*Det er fedt…*

Åens løb, der livet følger,

svinder væk i fjordens vand

Dansemus i natten bølger

Mødes med en anden mand

Morgenstund med sultne måger,

finder rester fra igår

Øjnene, der stadig våger,

ingen søvn de trætte får

*Det er fedt…..*

Tekst: Inge Rosenberg

Musik: Leif B. Rasmussen

Tommy Rasmussen Vocal

Marianne Lewandowsski Kor, percussion

Lars Wagner Trommer

Ida Gormsen Bas

Perry Stenbäck Guitar, dobro

Bjørn Elkjer Hammondorgel, klaver

Side 16 af 16 – Bagside af booklet

Det er vort ønske at arbejdet med denne CD skal komme Sct. Maria Hospice til gode og alle indtægter fra salg af ”Smukke Lilje” vil blive brugt til velgørende formål, til glæde for patienter og pårørende.

Vi vil gerne sige tak til alle, der med deres bidrag har gjort det muligt at producere cd´en:

Sct. Maria Hospice Liljekonto

Hospice Forum Danmark

Sct. Maria Hospice Støtteforening

Jubilæumsfonden af 12/8 1973

Lundum og Hansted Kirker

Vejle Kommune

Pårørende

**

 Foto: Ib Engholm

**CD skive:**

**Samme billede som forsiden?**

**+**





**Bagside af CD**

*1. Trøst 3:49*

*2. Skæbne 4:01*

*3. Solsorten 3:28*

*4. Respekt 4:46*

*5. Blomsterpige 4:16*

*6. Vrede 4:24*

*7. Taknemlighed 3:40*

*8. Drømmeland 3:50*

*9. Forårssang 3:40*

*10. Smukke lilje 4:09*

*11. Mod 4:17*

*12 Bredballeblues 3:51*





